== Fænomenologisk psykologi i Danmark ==
Den fænomenologiske psykologi har haft en vigtig betydning i [[Danmark]]. Det gælder blandt andet københavnerfænomenologien, der var en del af perceptionspsykologien<ref>Hansen 2001</ref>. Ifølge den måtte psykologien studere den subjektive oplevelse, og man satte den udtømmende og rene beskrivelse af psykiske fænomener over teoretiske forklaringer. Denne skole blev grundlagt af psykologiprofessoren [[Edgar Rubin]]. Rubin er især kendt for bogen ''Synsoplevede Figurer,'' der bygger på en [[Fænomenologi|fænomenologisk]] beskrivelse af menneskets synsoplevelser og sondringen mellem figur og grund<ref>Rubin 1915</ref>. Rubin blev efterfulgt af [[Franz From]]<ref name=":0">From 1965</ref> og [[Edgar Tranekjær Rasmussen]], der videreførte beskrivelsen af oplevelsen af psykiske fænomener. Franz From udgav ikke mindst et fænomenologisk studie af oplevelsen af andres adfærd<ref name=":0" />, mens Edgar Tranekjær Ramsussen udgav en fænomenologisk afhandling om erkendelse<ref>Rasmussen 1938</ref>. Københavnerfænomenologien forsvandt til dels med [[studenteroprøret]] i 1968.
Psykologi